Nokså små (ca. 4 millimeter), ovale, litt flate, halvblanke, rødbrunlige skyggebiller. Oversiden er fint og tett hårete. Hodet er stort og bredt, pronotum avrundet, ganske stort, tydelig bredere enn dekkvingene, med litt tilbaketrukne bakhjørner som hos slekten som den delvis er oppkalt etter. Dekkvingene er jevnbrede uten punktrader. Beina og antennene er røde. På beina er leggene noe utvidete, flate.